કિંગ્સ સર્કલ પાસે આવેલા મહાત્મા ગાંધી માર્કેટના કેટલાય રહેવાસીઓના ઘરે છેલ્લા એક અઠવાડિયાથી પીવાનું ગંદું પાણી આવી રહ્યું છે. એના પરિણામે અહીંના ઘણા રહેવાસીઓને આ પાણી પીવાથી પેટમાં દુખાવાની સાથે ઊલટી પણ થઈ રહી છે. આઘાતજનક વાત તો એ છે કે આ વિસ્તારમાં ગટરની પાઇપલાઇનો લીક થવાથી અહીંના રહેવાસીઓના ઘરમાં વાંદાઓની પણ સમસ્યા પેદા થઈ છે, પણ આ વિસ્તારમાં ઘણા લોકો જૈન સમાજના હોવાથી તેઓ આ વાંદાઓને મારી શકતા નથી અને આ વાંદાઓને મારવા માટે તેઓ કોઈ દવાનો પણ ઉપયોગ કરી રહ્યા નથી.